ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind constatarea încetării de drept a mandatului de consilier local al domnului Petrişor Aurel, ca urmare a demisiei, şi vacantarea locului de consilier local

Văzând referatul constatator înregistrat sub nr. 24118/27.12.2023 şi raportul compartimentului de specialitate înregistrat sub nr. 146/04.01.2024;

Având în vedere demisia domnului Petrişor Aurel, înregistrată sub nr. 23891/22.12.2023;


Ţinând seama de prevederile art. 204 din O.U.G. nr. 57/2019 privind Codul administrativ, cu modificările şi completările ulterioare;

Având în vedere avizul secretarului general înregistrat sub nr. 147/04.01.2024;       
În baza avizului comisiei de specialitate nr. 3 – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

 În temeiul dispoziţiilor art. 129 alin. (1), art. 139 alin. (1) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare, 

Consiliul Local al oraşului Boldeşti-Scăeni, întrunit în şedinţa publică extraordinară, convocată de îndată, astăzi 09.01.2024, adoptă prezenta hotărâre:


Art. 1. (1) Se constată încetarea de drept a mandatului de consilier local al domnului Petrişor Aurel, ca urmare a demisiei.

(2) Data încetării de drept a mandatului de consilier local al domnului Petrişor Aurel este data de 22.12.2023, data înaintării demisiei către primarul oraşului.


Art. 2. Se declară vacant locul ocupat de domnul Petrişor Aurel în Consiliul Local al oraşului Boldeşti-Scăeni. 


Art. 3. Prezenta hotărâre se comunică, de îndată, Judecătoriei Ploieşti, în vederea validării mandatului supleantului, şi domnului Petrişor Aurel.

